Mida tasub Egiptuses teha? Punane meri on üks populaarsemaid sukeldumispaiku maailmas. Peamiselt tegeletakse siin snorgeldamisega. Vesi on Punases meres väga selge - veepinnal ujudes näeb suurepäraselt koralle ja kalu. Sukeldumiseks, ka esmakordseks, ei nõuta siin sukeldumissertifikaati. Egiptus on sukeldumisele järjest enam spetsialiseerunud - siin töötavad professionaalsed instruktorid eri maadest. Kuurortides, kus puhkavad eestlased, võib kohata ka eesti instruktoreid, kes aitavad turistidel sukelduda ja salapärase veealuse maailma ilu avastada. Egiptuse üks populaarsemaid ajaviiteid puhkajate seas on vesipiibu suitsetamine, mis on ammusest ajast saanud naudingufilosoofia, meditatsiooni ja elutunnetuse rituaaliks. Vesipiipu on kombeks suitsetada õhtuhämaruses aeglaselt ja rahulikult poliitikast, perest või naistest juteldes. Vesipiipu enda rahvuslikuks aardeks pidavad araablased lasevad seda suitsetada ka naistel ja lastel. Egiptuses tasub proovida puruteed, karkade teed ja värskelt pressitud mahla (mango, guajaavi, sidruni). Kuna meil ei ole kõrbe ega kõrgeid mägesid, on kõrbereis suurepärane võimalus tutvuda nende loodusimedega - Egiptuses on nii kõrb kui ka mäed ühes kohas. Kõrbepalavust tasub trotsima sõita maasturitega.